PK พุ่ง 27.07% เกือบชนซิลลิ่ง หลังประกาศงบฯ Q1 พลิกกำไร
PK พุ่งเกือบชนซิลลิ่ง หลังงบฯ Q1/60 พลิกเป็นกำไร ล่าสุด ณ เวลา 10.54 น. อยู่ที่ 4.60 บาท เพิ่มขึ้น 0.98 บาท มูลค่าซื้อขาย 168.32 ล้านบาท สูงสุดที่ 4.68 บาท และราคาปรับตัวลงต่ำสุดที่ 3.94 บาท ขณะที่ราคา Ceiling อยู่ที่ 4.70 บาท
15 พ.ค. 2560

ผู้สื่อข่าวรายงานว่า ราคาหุ้นบริษัท พัฒน์กล จำกัด (มหาชน) หรือ PK ณ เวลา 10.54 น. อยู่ที่ 4.60 บาท เพิ่มขึ้น 0.98  บาท หรือ 27.07% มูลค่าซื้อขาย 168.32 ล้านบาท สูงสุดที่ 4.68 บาท และราคาปรับตัวลงต่ำสุดที่ 3.94 บาท ขณะที่ราคา Ceiling อยู่ที่ 4.70 บาท

สำหรับปัจจัยที่ส่งผลให้ราคาหุ้นปรับตัวขึ้นแรงมาจากการที่ บริษัทประกาศผลการดำเนินงานงวดไตรมาส 1/60 มีกำไรสุทธิ 79.34 ล้านบาท กำไรสุทธิต่อหุ้น 0.19 บาท ขณะที่เทียบกับช่วงเดียวกันของปีก่อนที่ขาดทุนสุทธิ 3.26 ล้านบาท ขาดทุนสุทธิต่อหุ้น 0.01 บาท